text: Socialt svage sættes ud
  27 oktober 2012 kl. 08.43
  Esbjerg sælger sociale boliger over hovedet på både beboerne og Udsatterådet for at skaffe penge i den slunkne kommunekasse.
  40 kommunale lejligheder i Esbjerg på adressen Ved Skoven bliver den første november solgt til en privat ejendomsudvikler for 12 millioner kroner. Pengene er en del af det spareforlig, som kommunens politikere har indgået.
  Lejlighederne bebos fortrinsvis af socialt svage, men salget er sket hen over hovedet på kommunens eget organ Udsatterådet. 
  - Vi skulle have været hørt. Så kunne vi måske have nået at gøre mere for beboerne. Salget bliver gennemført som om det bare handler om penge, men der er altså rigtige mennesker, der bor der, og de får smadret deres netværk, siger Lars Johansen, medlem af Udsatterådet.
  